CELEX: 62008FN0044
Language: mt
Date: 2008-04-08 00:00:00
Title: Kawża F-44/08: Rikors ippreżentat fit- 8 ta' April 2008 — Tsarnavas vs Il-Kummissjoni

21.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 158/28
            
         Rikors ippreżentat fit-8 ta' April 2008 — Tsarnavas vs Il-Kummissjoni
   (Kawża F-44/08)
   (2008/C 158/51)
   Lingwa tal-kawża: Il-Franċiż
   Partijiet
   
      Rikorrent: Vassilios Tsarnavas (Glyfada, il-Greċja) (rappreżentant: N. Lhoëst, avukat)
   
      Konvenuta: Il-Kummissjoni tal-Komunitajiet Ewropej
   Suġġett
   Annullament tad-deċiżjoni ta' l-Awtorità tal-Ħatra li tiċħad it-talba tar-rikorrenti intiża li tikseb kumpens li jammonta għal EUR 6 800 għad-dannu materjali u morali subit wara irregolaritajiet jew żbalji amministrattivi ripetuti mwettqa mill-Kummissjoni fil-proċeduri ta' promozzjoni għas-snin 1998 u 1999, u l-kundanna tal-Kummissjoni sabiex tħallas dan l-ammont.
   Talbiet tar-rikorrent
   
               —
            
            
               tannulla d-deċiżjoni ta' l-Awtorità tal-Ħatra ta' l-14 ta' Awwissu 2007 li tiċħad it-talba tar-rikorrent intiża sabiex jinkiseb kumpens li jammonta għal EUR 6 800 għad-dannu materjali u morali subit wara irregolaritajiet jew żbalji amministrattivi ripetuti mwettqa mill-Kummissjoni fil-kuntest tal-proċeduri ta' promozzjoni għas-snin 1998 u 1999;
            
         
               —
            
            
               safejn meħtieġ, tannulla d-deċiżjoni impliċita tal-Kummissjoni li tiċħad l-ilment ippreżentat mir-rikorrent fl-14 ta' Novembru 2007;
            
         
               —
            
            
               tikkundanna lill-konvenuta għall-ħlas ta' kumpens li jammonta għal EUR 6 800 għad-dannu materjali u morali subit wara irregolaritajiet jew żbalji amministrattivi ripetuti mwettqa mill-Kummissjoni fil-kuntest tal-proċeduri ta' promozzjoni għas-snin 1998 u 1999, wara s-sentenza mogħtija fid-19 ta' Marzu 2003 (T-188/01 u t-189/01);
            
         
               —
            
            
               tikkundanna lill-Kummissjoni tal-Komunitajiet Ewropej għall-ispejjeż.